 
ASUTUSESISESEKS KASUTAMISEKS
 Teabe valdaja: Politsei- ja Piirivalveamet 
Juurdepääsupiirangu alus: AvTS § 35 lg__ p__ 
Lõpptähtpäev: __.__.20__ 
Vormistamise kuupäev: __.__.20__

KONFISKEERITUD VARA MÜÜGILEPING
 

POLITSEI- JA PIIRIVALVEAMET (edaspidi müüja), registrikood 70008747, asukohaga ________, mida esindab ____________, ühelt poolt 
ja 
_____, (edaspidi ostja), isikukood ______, elukohaga ________, teiselt poolt, 


edaspidi ka pool või pooled, sõlmisid alljärgneva müügilepingu (edaspidi leping): 

1. Lepingu ese 
1.1. Lepingu esemeks on müüja _______[footnoteRef:1], registreerimismärk: ______, esmane registreerimise aasta: ______, VIN-kood: ________, (edaspidi sõiduk) võõrandamine ostjale.  [1:  Lepingu eseme kirjeldus.] 

1.2. Lepingut allkirjastades kinnitab ostja, et on lepingu esemega tutvunud ja on teadlik lepingu eseme puudustest (sh asjaolust, et sõidukil võivad esineda vead, erinevad tehnilised rikked ja selle osadel ning agregaatidel puududa garantii). Ostja kinnitab lepingu sõlmimisega, et on tutvunud sõiduki andmetega enampakkumise kuulutuses (sh asjaoluga, et müüja ei ole müüdavaid sõidukeid defekteerinud ja kirjas on vaid müüjale teadaolev info sõiduki seisukorra kohta) ja Maanteeameti iseteenidusportaalist.
1.3. Sõiduki liikluses kasutamiseks tehnilise ülevaatuse ja korrasoleku tagamine (sh selleks vajalike täiendavate kulutuste tegemine) ning liikluskindlustuslepingu sõlmimine on ostja kohustus. 
1.4. Müüja ei vastuta sõiduki sihtotstarbelise kasutamise võimalikkuse eest, ei anna sõidukile garantiid ega osta lepingu eset ostjalt tagasi.
1.5. Sõiduki võõrandamise aluseks on ______.[footnoteRef:2] [2:  Loend lepingu aluseks olevatest dokumentidest ja õigusaktidest.] 


2. Lepingu hind ja maksmise kord 
2.1. Lepingu eseme hind on ______ eurot. 
2.2. Ostja on lepingu eseme hinna lepingu allkirjastamise hetkeks müüjale tasunud. 

3. Üleandmine vastuvõtmine 
3.1. Sõiduki üleandmiseks-vastuvõtmiseks pöördub ostja tööpäeval müüja kontaktisiku poole ja lepib kirjalikku taasesitamist võimaldavas vormis kokku sõiduki üleandmise-vastuvõtmise aja. 
3.2. Sõiduki üleandmine ja vastuvõtmine toimub aadressil ______. Ostja kohustub sõidukile ise järele tulema. Sõiduki üleandmisele eelnevalt on müüjal õigus tuvastada ostja isikusamasus.[footnoteRef:3] [3:  Isikut tõendava dokumendi alusel.] 

3.3. Ostja võtab sõiduki vastu vastavalt punktile 3 ja fikseerivad sõiduki üleandmise üleandmis-vastuvõtmisakti allkirjastamisega. Üleandmise-vastuvõtmise akt vormistatakse, kas elektrooniliselt või paberil kahes eksemplaris.
3.4. Lepingueseme üleandmise-vastuvõtu akti allkirjastamise hetkel läheb ostjale üle sõiduki omandiõigus, valdus, juhusliku hävimise riisiko ja suurema ohu allika valdaja vastutus. 
3.5. Kõik sõiduki registreerimise või registrist kustutamisega seotud toimingud ja sellest tulenevad kulud jäävad ostja kanda. 
3.6. Müüja on kohustatud esitama ostjale sõiduki registreerimiseks või registrist kustutamiseks vajalikud alusdokumendid (s.o leping, üleandmise-vastuvõtmise akt). 
3.7. Ostja on kohustatud pärast lepingu sõlmimist 3 tööpäeva jooksul sõiduki vastu võtma ja punktis 3.2 nimetatud asukohast ära viima. Ostja on kohustatud müüjale viivitamatult teatama kirjalikku taasesitamist võimaldavas vormis asjaoludest, mis takistavad tal sõidukit ära viia õigeaegselt. 
3.8. Juhul, kui ostja ei võta sõidukit vastu tähtaegselt, on müüjal õigus määrata ostjale uus vastuvõtmise tähtaeg. Kui ostja ei võta sõidukit vastu ka täiendava tähtaja jooksul, on müüjal õigus nõuda ja ostjal kohustus tasuda käesoleva kohustuse täitmisega iga viivitatud kalendripäeva eest leppetrahvi 10 eurot, kuid kokku mitte rohkem kui 50 protsenti lepingu eseme hinnast. 
3.9. Ostja on kohustatud esitama 5 tööpäeva jooksul sõiduki üleandmisest arvates, oma kulul, nõuetekohase taotluse Maanteeameti liiklusregistrile enda kandmiseks sõiduki omanikuna liiklusregistrisse või lepingueseme registrist kustutamiseks ning sooritama muud vajalikud või seaduses sätestatud toimingud liiklusregistris seoses sõiduki omaniku vahetusega. Nõuetekohase taotluse tähtaegselt esitamata jätmise korral on müüjal õigus nõuda ostjalt iga käesoleva kohustuse täitmisega viivitatud kalendripäeva eest leppetrahvi 10 eurot, kuid mitte rohkem kui 50 protsenti lepingu eseme hinnast. Juhul, kui liiklusregistris omaniku andmete muutmata jätmise tõttu on müüjale tekitatud kahju, siis on müüjal õigus nõuda ostjalt kahju hüvitamist osas, mida leppetrahv ei kata. 
3.10. Juhul, kui müüja taganeb lepingust põhjusel, et ostja rikub lepingut sellega, et ei ole lepingu eset vastu võtnud (sh pärast täiendava tähtaja möödumist), on müüjal õigus lepingu ese üle anda jäätmekäitlejale ning müügihinnaga tasaarvestada ostja lepingu rikkumisest tulenev leppetrahv ja kahju (sh. utiliseerimise kulud) ulatuses, mida leppetrahv ei kata. 

4. Lepingu kehtivus 
4.1. Leping jõustub kui pooled on lepingu allkirjastanud ning kehtib kuni lepingu nõuetekohase täitmiseni. 

5. Lepingu loovutamine, muutmine ja lõpetamine 
5.1. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta. 
5.2. Lepingu muutmine on võimalik üksnes poolte kirjalikul kokkuleppel. 
5.3. Poolel on õigus lepingust taganeda, kui teine pool ei ole täitnud lepingust tulenevaid kohustusi 30 kalendripäeva jooksul kokkulepitud tähtajast arvates. 
[bookmark: _GoBack]
6. Kontaktisikud 
6.1. Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu: 
6.1.1. Müüja: ____
6.1.2. Ostja: ____
6.2. Kõik teated ja pretensioonid peavad olema esitatud kirjalikus vormis ning olema adresseeritud lepingu punktis 6.1 nimetatud kontaktisikutele. 

7. Lõppsätted 
7.1. Lepingu täitmise keel on eesti keel. 
7.2. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest.
7.3. Lepingust tulenevad vaidlused püütakse lahendada poolte kokkuleppega. Juhul, kui kokkulepet ei saavutata, lahendatakse vaidlus Harju Maakohtus.
7.4. Lepingu üksiku sätte kehtetus ei too kaasa kogu lepingu või lepingu teiste sätete kehtetust.

8. Poolte rekvisiidid 

	Müüja 
Politsei- ja Piirivalveamet  

 (allkirjastatud digitaalselt)
	Ostja
___________

(allkirjastatud digitaalselt)

	
	



